Nelly

Cornell Iral Haynes, Jr. (* 2. november 1974, Austin, Texas, USA), viac známy ako Nelly je americký hip-hopový hudobník, podnikateľ a občasný herec, ktorý je trojnásobným držiteľom ceny Grammy. Momentálne žije v St. Louis v Missouri. 

Od roku 1993 je členom južanskej hiphopovej skupiny St. Lunatics. V roku 1999 podpísal zmluvu s vydavateľstvom Universal Records. Pod týmto vydavateľstvom začal Nelly v roku 2000 svoju sólovú kariéru so svojím debutovým albumom Country Grammar. Album debutoval na 3. mieste v rebríčku Billboard 200, pričom dodnes je jeho najpredávanejším albumom (predalo sa 8,4 milióna kópií v USA).Chart Watch Extra: The Top 20 New Acts Of The 2000s Z jeho nasledujúceho albumu Nellyville boli vydané hity „Hot in Herre“ a „Dilemma“ (v spolupráci s Kelly Rowland).

V rovnaký deň vydal dva albumy Sweat a Suit (2004) a kompiláciu Sweatsuit (2006). Nellyho piaty štúdiový album Brass Knuckles bol po niekoľkých odloženiach vydaný dňa 16. septembra 2008. Z albumu boli vydané single „Party People“ (v spolupráci s Fergie), „Stepped on My J'z“ (v spolupráci s Jermaine Dupri a Ciarou) a „Body on Me“ (v spolupráci s Akonom a Ashantim). V roku 2010 vydal album 5.0. Hlavný singel s názvom „Just a Dream“ sa dostal na vrcholové pozície v niekoľkých svetových rebríčkoch a bol certifikovaný platinovou platňou v USA.

Nelly vyhral ceny Grammy v rokoch 2003 a 2004 a takisto si zahral vedľajšiu úlohu vo filme Trestná lavica, spoločne s Adamom Sandlerom a Chrisom Rockom. Nellymu sa predalo v USA 21 miliónov albumov, pričom dňa 11. decembra 2009 ho časopis Billboard umiestnil na tretie miesto vo svojom zozname Top Artist of the Decade.

Diskografia

Štúdiové albumy
 Country Grammar (2000)
 Nellyville (2002)
 Sweat (2004)
 Suit (2004)
 Brass Knuckles (2008)
 5.0 (2010)
 M.O. (2013)

Albumy, na ktorých spolupracoval
 Free City (2001) – so St. Lunatics
 Who's the Boss (2006) – so St. Lunatics
 City Free (TBA) – so St. Lunatics

Remixové albumy
 Da Derrty Versions: The Reinvention (2003)

Kompilácie
 Sweatsuit (2005)
 The Best of Nelly (2009)

EP
 6 Derrty Hits (2008)
 6 Pack (2010)

Mixtapy
 3000 & 9 Shit (2009) – s Ocean's 7
 O.E.MO (2011)
 Scorpio Season (2012)

Referencie

Iné projekty

Externé odkazy
 Oficiálna webstránka




Zdroj


Kategória:Reperi USA
Kategória:Filmoví herci USA
Kategória:Hudobní producenti USA
Kategória:Hiphopoví hudobní producenti
Kategória:Reperi afroamerického pôvodu
Kategória:Filmoví herci afroamerického pôvodu
Kategória:Držitelia ceny Grammy
Kategória:Držitelia ceny World Music Award
Kategória:Osobnosti USA afroamerického pôvodu
Kategória:Osobnosti z Austinu